section_heading: Uskoplje
paragraph_text: Sve veće napetosti dovode do pravog ratnog okršaja u noći 10. i 11. siječnja 1993. godine. ABiH pali kuće i gospodarske objekte, zarobljuju vojnike i odvode hrvatske civile. Hrvatski borci uzvraćaju na isti način tek nakon što su doznali za masovne zločine nad Hrvatima. Bošnjačka vojska nemilice granatira hrvatski dio grada, a hrvatska strana uzvraća. Grad gori, borbe bijesne. U tom sukobu vojnici Armije BiH počinili su ratni zločin nad 13 hrvatskih civila i 8 zarobljenih vojnika HVO-a.